title: 2012/368/ES, Euratomas: 2012 m. birželio 29 d. Europos Parlamento, Tarybos, Komisijos, Europos Sąjungos Teisingumo Teismo, Audito Rūmų, Europos ekonomikos ir socialinių reikalų komiteto ir Regionų komiteto sprendimas, kuriuo iš dalies keičiamas Sprendimas 2009/496/EB, Euratomas dėl Europos Sąjungos leidinių biuro veiklos organizavimo

text:
11.7.2012

               LT

               Europos Sąjungos oficialusis leidinys

               L 179/15

         EUROPOS PARLAMENTO, TARYBOS, KOMISIJOS, EUROPOS SĄJUNGOS TEISINGUMO TEISMO, AUDITO RŪMŲ, EUROPOS EKONOMIKOS IR SOCIALINIŲ REIKALŲ KOMITETO IR REGIONŲ KOMITETO SPRENDIMAS
   2012 m. birželio 29 d.
   kuriuo iš dalies keičiamas Sprendimas 2009/496/EB, Euratomas dėl Europos Sąjungos leidinių biuro veiklos organizavimo
   (2012/368/ES, Euratomas)
   EUROPOS PARLAMENTAS,
   TARYBA,
   EUROPOS KOMISIJA,
   EUROPOS SĄJUNGOS TEISINGUMO TEISMAS,
   AUDITO RŪMAI,
   EUROPOS EKONOMIKOS IR SOCIALINIŲ REIKALŲ KOMITETAS,
   REGIONŲ KOMITETAS,
   atsižvelgdami į Europos Sąjungos sutartį,
   atsižvelgdami į Sutartį dėl Europos Sąjungos veikimo,
   atsižvelgdami į Europos atominės energijos bendrijos steigimo sutartį,
   kadangi:

               (1)

               būtina iš dalies pakeisti 2009 m. birželio 26 d. Europos Parlamento, Tarybos, Komisijos, Teisingumo Teismo, Audito Rūmų, Europos ekonomikos ir socialinių reikalų komiteto ir Regionų komiteto sprendimą 2009/496/EB, Euratomas dėl Europos Sąjungos leidinių biuro veiklos organizavimo (1), siekiant jį suderinti su Sutarčių, iš dalies pakeistų Lisabonos sutartimi, nuostatomis ir, visų pirma, į sprendimą pasirašiusių institucijų sąrašą įtraukti Europos Vadovų Tarybą;

               (2)

               2010 m. liepos 2 d. posėdyje Leidinių biuro valdymo komitetas pritarė, kad Europos Vadovų Taryba taptų sprendimą pasirašiusia institucija, o 2011 m. balandžio 14 d. posėdyje – kad dėl minėtos priežasties Sprendimas 2009/496/EB, Euratomas turėtų būti iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2009/496/EB, Euratomas iš dalies keičiamas taip:

               1.

               Pavadinimas pakeičiamas pavadinimu „Europos Parlamento, Europos Vadovų Tarybos, Tarybos, Komisijos, Europos Sąjungos Teisingumo Teismo, Audito Rūmų, Europos ekonomikos ir socialinių reikalų komiteto ir Regionų komiteto sprendimas dėl Europos Sąjungos leidinių biuro veiklos organizavimo“.

               2.

               Teisės aktą priėmusių institucijų ir įstaigų sąrašas pakeičiamas šiuo sąrašu:
               „EUROPOS PARLAMENTAS,
               EUROPOS VADOVŲ TARYBA,
               TARYBA,
               EUROPOS KOMISIJA,
               EUROPOS SĄJUNGOS TEISINGUMO TEISMAS,
               AUDITO RŪMAI,
               EUROPOS EKONOMIKOS IR SOCIALINIŲ REIKALŲ KOMITETAS,
               REGIONŲ KOMITETAS“.

               3.

               1 straipsnio 1 dalies pirma pastraipa pakeičiama taip:
               „1.   Europos Sąjungos leidinių biuras (toliau – biuras) yra bendra institucijų įstaiga, kurios tikslas – užtikrinti, kad Europos Sąjungos ir Europos atominės energijos bendrijos institucijų leidiniai būtų leidžiami kuo geresnėmis sąlygomis.“

               4.

               4 straipsnio 6 dalis pakeičiama taip:
               „6.   Institucijos gali sudaryti su biuru paslaugų sutartis, siekiant apibrėžti jų bendradarbiavimo sąlygas. Europos išorės veiksmų tarnyba taip pat gali bendradarbiauti su biuru ir tuo tikslu sudaryti su juo paslaugų sutartį.“

               5.

               6 straipsnio 1 dalis pakeičiama taip:
               „1.   Įsteigiamas valdymo komitetas, kuriame atstovaujamos visos sprendimą pasirašiusios institucijos. Valdymo komitetą sudaro Europos Sąjungos Teisingumo Teismo kancleris ir kitų institucijų Generaliniai sekretoriai arba jų atstovai. Valdymo komiteto veikloje stebėtojų teisėmis dalyvauja Europos Centrinio Banko atstovai. Europos Centriniam Bankui atstovauja jo vykdomosios valdybos sekretorius arba jos paskirtas pavaduotojas.“

               6.

               Sprendimą pasirašiusių institucijų sąrašas pakeičiamas šiuo sąrašu:
               „Europos Parlamento vardu
               Europos Vadovų Tarybos vardu
               Tarybos vardu
               Komisijos vardu
               Europos Sąjungos Teisingumo Teismo vardu
               Audito Rūmų vardu
               Europos ekonomikos ir socialinių reikalų komiteto vardu
               Regionų komiteto vardu“.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje ir Liuksemburge 2012 m. birželio 29 d.

            Europos Parlamento vardu

            Pirmininkas

         Martin SCHULZ

            Tarybos vardu

            Pirmininkas

         Villy SØVNDAL

            Komisijos vardu

            Pirmininkas

         José Manuel BARROSO

            Europos Sąjungos Teisingumo Teismo vardu

            Pirmininkas

         Vassilios SKOURIS

            Audito Rūmų vardu

         Vítor Manuel da SILVA CALDEIRA

            Pirmininkas

            Europos ekonomikos ir socialinių reikalų komiteto pirmininkas

         Staffan NILSSON

            Regionų komiteto pirmininkė

         Mercedes BRESSO

      (1)  OL L 168, 2009 6 30, p. 41.


16.12.2015

               LT

               Europos Sąjungos oficialusis leidinys

               C 419/196

         P7_TA(2012)0422
   Europos Parlamento darbo tvarkos taisyklių 70 straipsnio dėl tarpinstitucinių derybų teisėkūros procedūrų metu pakeitimas
   2012 m. lapkričio 20 d. Europos Parlamento sprendimas dėl Europos Parlamento darbo tvarkos taisyklių 70 straipsnio dėl tarpinstitucinių derybų teisėkūros procedūrų metu pakeitimo (2011/2298(REG))
   (2015/C 419/31)

      Europos Parlamentas,

               —

               atsižvelgdamas į Pirmininko 2011 m. balandžio 18 d. laišką,

               —

               atsižvelgdamas į Darbo tvarkos taisyklių 211 ir 212 straipsnius,

               —

               atsižvelgdamas į Konstitucinių reikalų komiteto pranešimą ir Ekonomikos ir pinigų politikos komiteto nuomonę (A7-0281/2012),

               1.

               nusprendžia padaryti toliau pateiktus Darbo tvarkos taisyklių pakeitimus;

               2.

               primena, kad šie pakeitimai įsigalioja pirmą kitos sesijos dieną;

               3.

               paveda Pirmininkui perduoti šį sprendimą susipažinti Tarybai ir Komisijai.

      Pakeitimas 1

      Parlamento darbo tvarkos taisyklės

      70 straipsnio 1 dalis

                  Dabartinis tekstas

                  Pakeitimas

               1.   Derybos su kitomis institucijomis, siekiant susitarti teisėkūros procedūros metu, vedamos atsižvelgiant į
                     Derybų įprastos teisėkūros procedūros metu
                   elgesio kodeksą.

               1.   Derybos su kitomis institucijomis, siekiant susitarti teisėkūros procedūros metu, vedamos atsižvelgiant į
                     Pirmininkų sueigos parengtą
                   elgesio kodeksą.

      Pakeitimas 13

      Europos Parlamento darbo tvarkos taisyklės

      70 straipsnio 2 dalis

                  Dabartinis tekstas

                  Pakeitimas

               2.
                     Prieš pradėdamas tokias derybas,
                   atsakingas komitetas
                     iš esmės turėtų priimti sprendimą
                   savo narių balsų dauguma
                     ir patvirtinti įgaliojimus, gaires arba prioritetus
                  .

               2.
                     Tokios derybos nepradedamos anksčiau negu
                   atsakingas komitetas
                     , kaskart atsižvelgdamas į konkretų kiekvienos atitinkamos teisėkūros procedūros atvejį,
                   savo narių balsų dauguma
                     priima sprendimą pradėti derybas. Tame sprendime apibrėžiami derybų grupės įgaliojimai ir sudėtis
                  .
                     Apie tokius sprendimus pranešama Parlamento pirmininkui, kuris reguliariai informuoja Pirmininkų sueigą.

      Pakeitimas 3

      Parlamento darbo tvarkos taisyklės

      70 straipsnio 2 dalies 1 a pastraipa (nauja)

                  Dabartinis tekstas

                  Pakeitimas

                     Įgaliojimus sudaro komiteto priimtas ir Parlamentui vėliau svarstyti pateiktas pranešimas. Išimtiniu atveju, kai, atsakingo komiteto nuomone, esama tinkamo pagrindo pradėti derybas prieš pranešimą patvirtinant komitete, įgaliojimus gali sudaryti pakeitimų rinkinys arba aiškiai apibrėžtų tikslų, prioritetų ar gairių rinkinys.

      Pakeitimas 4

      Parlamento darbo tvarkos taisyklės

      70 straipsnio 2 a dalis (nauja)

                  Dabartinis tekstas

                  Pakeitimas

                     2a.

                     Derybų grupei vadovauja pranešėjas, o pirmininkauja atsakingo komiteto pirmininkas arba pirmininko paskirtas pirmininko pavaduotojas. Į ją įtraukiami bent kiekvienos frakcijos šešėliniai pranešėjai.

      Pakeitimai 5 ir 18

      Parlamento darbo tvarkos taisyklės

      70 straipsnio 2 b dalis (nauja)

                  Dabartinis tekstas

                  Pakeitimas

                     2b.

                     Bet kuris dokumentas, kurį ketinama svarstyti posėdyje su Tarybos ir Komisijos atstovais (trišalis dialogas), yra dokumentas, kuriame pateiktos atitinkamos susijusių institucijų pozicijos ir galimi kompromisiniai sprendimai, ir jis pateikiamas derybų grupei likus mažiausiai 48 valandoms, o skubiais atvejais – mažiausiai 24 valandomis iki konkretaus trišalio dialogo pradžios.

                     Po kiekvieno trišalio dialogo derybų grupė atsiskaito per kitą atsakingo komiteto posėdį. Komiteto nariams pateikiami dokumentai, kuriuose pateikti pastarojo trišalio dialogo rezultatai.

                     Nesant galimybių laiku sušaukti komiteto posėdžio, derybų grupė atsiskaito pirmininkui, šešėliniams pranešėjams ir komiteto koordinatoriams – kaip tinkama.

                     Atsakingas komitetas, atsižvelgdamas į derybų pažangą, gali atnaujinti įgaliojimus.

      Pakeitimas 6

      Parlamento darbo tvarkos taisyklės

      70 straipsnio 3 dalis

                  Dabartinis tekstas

                  Pakeitimas

               3.   Jeigu per derybas pasiekiamas kompromisas su Taryba
                     po to, kai komitetas patvirtina pranešimą, bet kokiu atveju prieš balsuojant plenariniame posėdyje iš naujo konsultuojamasi su komitetu
                  .

               3.   Jeigu per derybas pasiekiamas kompromisas su Taryba
                     , nedelsiant informuojamas atsakingas komitetas
                  .
                     Tekstas, dėl kurio susitarta, pateikiamas svarstyti atsakingam komitetui. Jei tekstas, dėl kurios susitarta, patvirtinamas per balsavimą komitete, jis tinkama forma – įskaitant kompromisinius pakeitimus – pateikiamas svarstyti Parlamentui. Jis gali būti pateiktas kaip konsoliduotas tekstas, tačiau tada jame turi būti aiškiai nurodyti svarstomo pasiūlymo dėl teisėkūros procedūra priimamo akto pakeitimai.

      Pakeitimas 7

      Parlamento darbo tvarkos taisyklės

      70 straipsnio 3 a dalis (nauja)

                  Dabartinis tekstas

                  Pakeitimas

                     3a.

                     Kai procedūra apima susijusių komitetų arba bendrus komitetų posėdžius, sprendimas pradėti derybas priimamas ir šioms deryboms vadovaujama pagal 50 ir 51 straipsnius.

                     Tuo atveju, jei atitinkami komitetai nepasiektų susitarimo, šių derybų pradžios ir vadovavimo šioms deryboms sąlygas nustato Komitetų pirmininkų sueigos pirmininkas, remdamasis minėtuose straipsniuose išdėstytais principais.

      Pakeitimas 8

      Parlamento darbo tvarkos taisyklės

      70 a straipsnio (naujo) pavadinimas

                  Dabartinis tekstas

                  Pakeitimas

      Pakeitimas 9

      Parlamento darbo tvarkos taisyklės

      70 a straipsnio (naujo) 1 dalis

                  Dabartinis tekstas

                  Pakeitimas

                     1.

                     Komiteto sprendimas pradėti derybas prieš patvirtinant pranešimą komitete išverčiamas raštu į visas oficialiąsias kalbas, išdalijamas visiems Parlamento nariams ir pateikiamas Pirmininkų sueigai.

                     Išdalijus tą sprendimą frakcijos prašymu Pirmininkų sueiga gali nuspręsti įtraukti klausimą į sesijos darbotvarkės projektą svarstyti per diskusiją ir dėl jo balsuoti: tokiu atveju Parlamento pirmininkas nustato pakeitimų pateikimo terminą.

                     Pirmininkų sueigai nepriėmus sprendimo įtraukti klausimą į sesijos darbotvarkės projektą, prasidedant tai sesijai Parlamento pirmininkas paskelbia sprendimą pradėti derybas.

      Pakeitimas 16

      Europos Parlamento darbo tvarkos taisyklės

      70 a straipsnio (naujo) 2 dalis

                  Dabartinis tekstas

                  Pakeitimas

                     2.

                     Klausimas įtraukiamas į sesijos, vyksiančios po šio paskelbimo, darbotvarkės projektą, siekiant šį klausimą apsvarstyti per diskusijas ir dėl jo balsuoti, ir Parlamento pirmininkas nustato pakeitimų pateikimo terminą, kai frakcija arba mažiausiai 40 narių to paprašo per 48 valandas nuo sprendimo paskelbimo momento.

                     Priešingu atveju sprendimas pradėti derybas laikomas patvirtintu.


title: 2012 m. spalio 25 d. Tarybos sprendimas 2013/12/BUSP dėl Europos Sąjungos ir Moldovos Respublikos susitarimo, kuriuo nustatomos Moldovos Respublikos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo

text:
12.1.2013

               LT

               Europos Sąjungos oficialusis leidinys

               L 8/1

      TARYBOS SPRENDIMAS 2013/12/BUSP
   2012 m. spalio 25 d.
   dėl Europos Sąjungos ir Moldovos Respublikos susitarimo, kuriuo nustatomos Moldovos Respublikos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį,
   atsižvelgdama į Sutartį dėl Europos Sąjungos veikimo, ypač į jos 218 straipsnio 5 ir 6 dalis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               trečiųjų valstybių dalyvavimo Europos Sąjungos krizių valdymo operacijose sąlygos turėtų būti nustatytos susitarimu, kuriuo nustatomos tokio galimo būsimo bendradarbiavimo bendrosios sąlygos, o ne apibrėžiamos kiekvienai operacijai atskirai;

               (2)

               2012 m. birželio 25 d. Tarybai priėmus sprendimą, kuriuo leista pradėti derybas, Sąjungos vyriausiasis įgaliotinis užsienio reikalams ir saugumo politikai derybose susitarė dėl Europos Sąjungos ir Moldovos Respublikos susitarimo, kuriuo nustatomos Moldovos Respublikos dalyvavimo Europos Sąjungos krizių valdymo operacijose bendrosios sąlygos (toliau – Susitarimas);

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Moldovos Respublikos susitarimas, kuriuo nustatomos Moldovos Respublikos dalyvavimo Europos Sąjungos krizių valdymo operacijose bendrosios sąlygos.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad įpareigotų Sąjungą.
   3 straipsnis
   Tarybos pirmininkas Sąjungos vardu pateikia Susitarimo 16 straipsnio 1 dalyje numatytą pranešimą.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 25 d.

            Tarybos vardu

            Pirmininkas

         M. BØDSKOV

      VERTIMAS
      Europos Sąjungos ir Moldovos Respublikos

         SUSITARIMAS,
      kuriuo nustatomos Moldovos Respublikos dalyvavimo Europos Sąjungos krizių valdymo operacijose bendrosios sąlygos
      EUROPOS SĄJUNGA (ES)
      ir
      MOLDOVOS RESPUBLIKA
      toliau – Šalys,
      kadangi:

                  (1)

                  Europos Sąjunga gali nuspręsti imtis veiksmų krizių valdymo srityje, įskaitant taikos palaikymo operacijas ar humanitarines operacijas;

                  (2)

                  Europos Sąjunga nuspręs, ar trečiosios valstybės bus pakviestos dalyvauti ES krizių valdymo operacijoje. Moldovos Respublika gali priimti Europos Sąjungos kvietimą ir pasiūlyti savo įnašą. Tuo atveju Europos Sąjunga nuspręs, ar priimti tą pasiūlytą įnašą;

                  (3)

                  Moldovos Respublikos dalyvavimo ES krizių valdymo operacijose sąlygos turėtų būti nustatytos susitarimu, kuriuo nustatomos tokio galimo būsimo dalyvavimo bendrosios sąlygos, o ne apibrėžiamos kiekvienai operacijai atskirai;

                  (4)

                  toks susitarimas turėtų nedaryti poveikio Europos Sąjungos sprendimų priėmimo autonomiškumui ir neturėtų iš anksto nulemti kiekvienu atveju atskirai priimamo sprendimo dėl Moldovos Respublikos dalyvavimo ES krizių valdymo operacijoje, atsižvelgiant į jos teisinę sistemą;

                  (5)

                  toks susitarimas turėtų būti taikomas tik būsimoms ES krizių valdymo operacijoms ir neturėtų pažeisti jokių galiojančių susitarimų, kuriais reglamentuojamas Moldovos Respublikos dalyvavimas jau vykdomoje ES krizių valdymo operacijoje,

            SUSITARĖ:
      I   SKIRSNIS

         BENDROSIOS NUOSTATOS

      1 straipsnis
      Sprendimai dėl dalyvavimo
      1.   Europos Sąjungai priėmus sprendimą pakviesti Moldovos Respubliką dalyvauti ES krizių valdymo operacijoje ir Moldovos Respublikai nusprendus dalyvauti, ta valstybė pateikia informaciją apie Europos Sąjungai siūlomą savo įnašą.
      2.   Europos Sąjunga įvertina pasiūlytą įnašą konsultuodamasi su Moldovos Respublika.
      3.   Europos Sąjunga iš anksto kuo greičiau nurodo Moldovos Respublikai tikėtiną įnašo bendrosioms operacijos išlaidoms padengti dydį, kad padėtų Moldovos Respublikai suformuluoti savo pasiūlymą.
      4.   Europos Sąjunga laišku praneša Moldovos Respublikai apie to įvertinimo rezultatus, kad užtikrintų jos dalyvavimą pagal šio Susitarimo nuostatas.
      2 straipsnis
      Bendrosios sąlygos
      1.   Moldovos Respublika prisijungia prie Tarybos sprendimo, kuriuo Europos Sąjungos Taryba nusprendžia, kad ES vykdys krizių valdymo operaciją, ir prie bet kokio kito sprendimo, kuriuo Europos Sąjungos Taryba nusprendžia pratęsti ES krizių valdymo operaciją, remdamasi šio Susitarimo nuostatomis ir bet kuriais reikalingais įgyvendinimo susitarimais.
      2.   Moldovos Respublikos įnašas į ES krizių valdymo operaciją nedaro poveikio ES sprendimų priėmimo autonomiškumui.
      3 straipsnis
      Personalo ir pajėgų statusas
      1.   Į ES civilinę krizių valdymo operaciją Moldovos Respublikos komandiruoto personalo ir (arba) į ES karinę krizių valdymo operaciją nusiųstų Moldovos Respublikos pajėgų statusas grindžiamas ES ir valstybės (-ių), kurioje (-iose) vykdoma operacija, sudarytu susitarimu dėl pajėgų ir (arba) misijos statuso, jei toks yra.
      2.   Į štabą ar vadovaujančius padalinius, įsikūrusius ne toje (-ose) valstybėje (-ėse), kurioje (-iose) vykdoma ES krizių valdymo operacija, nusiųsto personalo statusas grindžiamas atitinkamo štabo ir vadovaujančių padalinių susitarimais su Moldovos Respublikos kompetentingomis valdžios institucijomis.
      3.   Nedarant poveikio 1 dalyje minėtam susitarimui dėl pajėgų ir (arba) misijos statuso, Moldovos Respublika turi jurisdikciją savo personalo, dalyvaujančio ES krizių valdymo operacijoje, atžvilgiu. Tais atvejais, kai Moldovos Respublikos pajėgos veikia ES valstybės narės laive ar orlaivyje, pastaroji valstybė turi jurisdikciją pagal savo vidaus įstatymus ir procedūras.
      4.   Moldovos Respublika yra atsakinga už atsakymą į bet kokias su dalyvavimu ES krizių valdymo operacijose susijusias pretenzijas, pateikiamas jos personalo ar susijusias su juo, ir atsakinga už bet kokio ieškinio, ypač teisinio ar drausminio, pareiškimą bet kuriam savo personalo nariui pagal savo įstatymus ir kitus teisės aktus.
      5.   Šalys susitaria atsisakyti visų pretenzijų, išskyrus sutartinius reikalavimus, viena kitai dėl žalos, padarytos bet kuriai iš Šalių priklausančiam ir (arba) jos valdomam turtui, jo praradimo ar sunaikinimo, arba dėl bet kurios iš Šalių personalo sužalojimo ar mirties, sukelto jiems atliekant tarnybines pareigas vykdant šiame Susitarime numatytą veiklą, išskyrus didelio neatsargumo ar tyčinio nusižengimo atvejus.
      6.   Moldovos Respublika įsipareigoja pateikti deklaraciją dėl pretenzijų bet kuriai valstybei, dalyvaujančiai ES krizių valdymo operacijoje, kurioje dalyvauja Moldovos Respublika, atsisakymo, ir tai padaryti pasirašydama šį Susitarimą.
      7.   Europos Sąjunga įsipareigoja užtikrinti, kad Europos Sąjungos valstybės narės pateiktų deklaraciją dėl pretenzijų Moldovos Respublikai atsisakymo jai ateityje dalyvaujant ES krizių valdymo operacijoje, ir tai padaryti pasirašydama šį Susitarimą.
      4 straipsnis
      Įslaptinta informacija
      1.   Moldovos Respublika imasi atitinkamų priemonių, kuriomis būtų užtikrinta, kad ES įslaptinta informacija būtų apsaugota laikantis Europos Sąjungos Tarybos saugumo taisyklių, išdėstytų 2011 m. kovo 31 d. Tarybos sprendime 2011/292/ES dėl ES įslaptintos informacijos apsaugai užtikrinti skirtų saugumo taisyklių (1), ir atsižvelgiant į tolesnes gaires, pateiktas kompetentingų valdžios institucijų, įskaitant ES operacijų vadą ES karinės krizių valdymo operacijos atveju arba ES misijos vadovą ES civilinės krizių valdymo operacijos atveju.
      2.   Jei ES ir Moldovos Respublika sudarytų susitarimą dėl saugumo procedūrų keičiantis įslaptinta informacija, tokio susitarimo nuostatos būtų taikomos vykdant ES krizių valdymo operaciją.
      II   SKIRSNIS

         DALYVAVIMO CIVILINĖSE KRIZIŲ VALDYMO OPERACIJOSE NUOSTATOS

      5 straipsnis
      Į ES civilinę krizių valdymo operaciją komandiruotas personalas
      1.   Moldovos Respublika:

                  a)

                  užtikrina, kad į ES civilinę krizių valdymo operaciją komandiruotas jos personalas atliktų savo misiją vadovaudamasis:

                              —

                              Tarybos sprendimu ir vėlesniais pakeitimais, kaip nurodyta 2 straipsnio 1 dalyje,

                              —

                              operacijos planu,

                              —

                              įgyvendinimo priemonėmis;

                  b)

                  laiku informuoja ES civilinės krizių valdymo operacijos misijos vadovą (toliau – misijos vadovas) ir Sąjungos vyriausiąjį įgaliotinį užsienio reikalams ir saugumo politikai (toliau – vyriausiasis įgaliotinis) apie bet kokį savo įnašo į ES civilinę krizių valdymo operaciją pakeitimą.

            2.   Moldovos Respublikos kompetentinga valdžios institucija atlieka į ES civilinę krizių valdymo operaciją komandiruojamo personalo sveikatos patikrinimą, skiepijimą ir išduoda medicininius pažymėjimus, kad darbuotojai gali eiti pareigas. Į ES civilinę krizių valdymo operaciją komandiruotas personalas pateikia tų pažymėjimų kopiją.
      6 straipsnis
      Pavaldumo tvarka
      1.   Moldovos Respublikos komandiruotas personalas vykdo savo pareigas ir elgiasi išimtinai atsižvelgdamas į ES civilinės krizių valdymo operacijos interesus.
      2.   Visas personalas išlieka visiškai pavaldus savo nacionalinėms valdžios institucijoms.
      3.   Nacionalinės valdžios institucijos perduoda operacinį valdymą Europos Sąjungos civiliniam operacijų vadui.
      4.   Civilinis operacijų vadas yra atsakingas už ES civilinę krizių valdymo operaciją, jai vadovauja ir vykdo jos kontrolę strateginiu lygiu.
      5.   Misijos vadovas yra atsakingas už ES civilinę krizių valdymo operaciją, jai vadovauja bei vykdo jos kontrolę veiksmų vietoje ir administruoja jos kasdienę veiklą.
      6.   Moldovos Respublika turi tas pačias teises ir pareigas tvarkant kasdienę operacijos veiklą, kaip ir operacijoje dalyvaujančios Europos Sąjungos valstybės narės, remiantis 2 straipsnio 1 dalyje nurodytais teisiniais dokumentais.
      7.   Misijos vadovas yra atsakingas už ES civilinės krizių valdymo operacijos personalo drausmės kontrolę. Prireikus atitinkama nacionalinė valdžios institucija imasi drausminių priemonių.
      8.   Moldovos Respublika skiria nacionalinio kontingento koordinatorių (NKK), kuris atstovauja operacijoje dalyvaujančiam jos nacionaliniam kontingentui. NKK nacionaliniais klausimais atsiskaito misijos vadovui ir yra atsakingas už kasdienę kontingento drausmę.
      9.   Sprendimą užbaigti operaciją priima Europos Sąjunga, pasikonsultavusi su Moldovos Respublika, jei operacijos nutraukimo dieną Moldovos Respublika vis dar prisideda prie ES civilinės krizių valdymo operacijos.
      7 straipsnis
      Finansiniai aspektai
      1.   Nedarant poveikio 8 straipsniui, Moldovos Respublika prisiima visas išlaidas, susijusias su jos dalyvavimu operacijoje, išskyrus einamąsias išlaidas, kaip išdėstyta operacijos veiklos biudžete.
      2.   Valstybės (-ių), kurioje (-iose) vykdoma operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą, Moldovos Respublika, nustačius jos atsakomybę, sumoka kompensaciją laikydamasi sąlygų, numatytų 3 straipsnio 1 dalyje nurodytame taikomame susitarime dėl misijos statuso.
      8 straipsnis
      Įnašas į veiklos biudžetą
      1.   Moldovos Respublika prisideda prie ES civilinės krizių valdymo operacijos veiklos biudžeto finansavimo.
      2.   Šis įnašas į veiklos biudžetą apskaičiuojamas pagal tą iš toliau nurodytų formulių, kurią taikant gaunama mažesnė suma:

                  a)

                  orientacinės sumos dalis, proporcinga Moldovos Respublikos BNP ir visų valstybių, prisidedančių prie operacijos veiklos biudžeto, BNP sumos santykiui; arba

                  b)

                  veiklos biudžetui skirtos orientacinės sumos dalis, proporcinga Moldovos Respublikos personalo, dalyvaujančio operacijoje, skaičiaus ir bendro visų operacijoje dalyvaujančių valstybių personalo skaičiaus santykiui.

            3.   Nepaisant 1 ir 2 dalių, Moldovos Respublika neprisideda prie Europos Sąjungos valstybių narių personalui mokamų dienpinigių finansavimo.
      4.   Nepaisant 1 dalies, Europos Sąjunga iš principo atleidžia Moldovos Respubliką nuo finansinių įnašų, skirtų konkrečiai ES civilinei krizių valdymo operacijai, jeigu:

                  a)

                  Europos Sąjunga nusprendžia, kad Moldovos Respublika reikšmingai prisideda prie operacijos, ir tai yra labai svarbu tai operacijai; arba

                  b)

                  Moldovos Respublikos BNP vienam gyventojui neviršija nė vienos Europos Sąjungos valstybės narės BNP vienam gyventojui.

            5.   Misijos vadovas ir Moldovos Respublikos atitinkamos administracinės tarnybos pasirašo susitarimą dėl Moldovos Respublikos įnašų į ES civilinės krizių valdymo operacijos veiklos biudžetą mokėjimo. Į tą susitarimą įtraukiamos, inter alia, nuostatos dėl:

                  a)

                  atitinkamos sumos;

                  b)

                  finansinio įnašo mokėjimo tvarkos;

                  c)

                  audito procedūros.

            III   SKIRSNIS

         DALYVAVIMO KARINĖSE KRIZIŲ VALDYMO OPERACIJOSE NUOSTATOS

      9 straipsnis
      Dalyvavimas ES karinėse krizių valdymo operacijose
      1.   Moldovos Respublika užtikrina, kad ES karinėje krizių valdymo operacijoje dalyvaujančios jos pajėgos ir personalas atliktų savo misiją vadovaudamiesi:

                  a)

                  Tarybos sprendimu ir vėlesniais pakeitimais, kaip nurodyta 2 straipsnio 1 dalyje;

                  b)

                  operacijos planu;

                  c)

                  įgyvendinimo priemonėmis.

            2.   Moldovos Respublikos komandiruotas personalas vykdo savo pareigas ir elgiasi išimtinai atsižvelgdamas į ES karinės krizių valdymo operacijos interesus.
      3.   Moldovos Respublika laiku informuoja ES operacijos vadą apie bet kokį savo dalyvavimo operacijoje pasikeitimą.
      10 straipsnis
      Pavaldumo tvarka
      1.   Visos ES karinėje krizių valdymo operacijoje dalyvaujančios pajėgos ir personalas išlieka visiškai pavaldūs savo nacionalinėms valdžios institucijoms.
      2.   Vadovavimą savo pajėgų ir personalo veiklai ir taktinį vadovavimą ir (arba) kontrolę nacionalinės valdžios institucijos perduoda ES operacijos vadui, kuris turi teisę perduoti savo įgaliojimus.
      3.   Moldovos Respublika turi tas pačias teises ir pareigas administruojant kasdienę operacijos veiklą, kaip ir dalyvaujančios Europos Sąjungos valstybės narės.
      4.   ES operacijos vadas, pasikonsultavęs su Moldovos Respublika, gali bet kada pareikalauti atšaukti dalyvaujančios valstybės įnašą.
      5.   Moldovos Respublika skiria vyriausiąjį karinį atstovą (VKA), kuris ES karinėje krizių valdymo operacijoje atstovauja Moldovos Respublikos kontingentui. VKA konsultuojasi su ES pajėgų vadu visais su operacija susijusiais klausimais ir yra atsakingas už kasdienę Moldovos Respublikos kontingento drausmę.
      11 straipsnis
      Finansiniai aspektai
      1.   Nedarant poveikio šio susitarimo 12 straipsniui, Moldovos Respublika prisiima visas išlaidas, susijusias su jos dalyvavimu operacijoje, išskyrus bendrai finansuojamas išlaidas, kaip numatyta 2 straipsnio 1 dalyje nurodytuose teisiniuose dokumentuose, taip pat 2011 m. gruodžio 19 d. Tarybos sprendime 2011/871/BUSP, nustatančiame Europos Sąjungos karinio ar gynybinio pobūdžio operacijų bendrųjų išlaidų finansavimo administravimo mechanizmą (Athena) (2).
      2.   Valstybės (-ių), kurioje (-iose) vykdoma operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą, Moldovos Respublika, nustačius jos atsakomybę, sumoka kompensaciją laikydamasi sąlygų, numatytų 3 straipsnio 1 dalyje nurodytame taikomame susitarime dėl pajėgų statuso.
      12 straipsnis
      Įnašas į bendrąsias išlaidas
      1.   Moldovos Respublika prisideda prie ES karinės krizių valdymo operacijos bendrųjų išlaidų finansavimo.
      2.   Šis įnašas į bendrąsias išlaidas apskaičiuojamas pagal tą iš toliau nurodytų dviejų formulių, kurią taikant gaunama mažesnė suma:

                  a)

                  bendrųjų išlaidų dalis, proporcinga Moldovos Respublikos BNP ir visų valstybių, prisidedančių prie bendrųjų operacijos išlaidų, BNP sumos santykiui; arba

                  b)

                  bendrųjų išlaidų dalis, proporcinga Moldovos Respublikos personalo, dalyvaujančio operacijoje, skaičiaus ir bendro visų operacijoje dalyvaujančių valstybių personalo skaičiaus santykiui.

            Jei naudojama pirmos pastraipos b punkte nurodyta formulė ir Moldovos Respublika suteikia personalą tik į operacijos arba pajėgų štabą, atsižvelgiama į jos personalo ir bendro atitinkamų štabų personalo skaičiaus santykį. Kitais atvejais atsižvelgiama į viso Moldovos Respublikos suteikto personalo ir bendro operacijoje dalyvaujančio personalo skaičiaus santykį.
      3.   Nepaisant 1 dalies, Europos Sąjunga iš esmės atleidžia Moldovos Respubliką nuo finansinių įnašų į konkrečios ES karinės krizių valdymo operacijos bendrąsias išlaidas, jeigu:

                  a)

                  Europos Sąjunga nusprendžia, kad Moldovos Respublika reikšmingai prisideda prie turto ir (arba) pajėgumų, kurie yra būtini operacijai; arba

                  b)

                  Moldovos Respublikos BNP vienam gyventojui neviršija nė vienos Europos Sąjungos valstybės narės BNP vienam gyventojui.

            4.   Sudaromas susitarimas su Tarybos sprendime 2011/871/BUSP numatytu administratoriumi ir Moldovos Respublikos kompetentingomis administracinėmis valdžios institucijomis. Į tą susitarimą, inter alia, įtraukiamos nuostatos dėl:

                  a)

                  atitinkamos sumos;

                  b)

                  finansinio įnašo mokėjimo tvarkos;

                  c)

                  audito procedūros.

            IV   SKIRSNIS

         BAIGIAMOSIOS NUOSTATOS

      13 straipsnis
      Susitarimai šiam Susitarimui įgyvendinti
      Nedarant poveikio 8 straipsnio 5 dalies ir 12 straipsnio 4 dalies nuostatoms, ES atitinkamos institucijos ir Moldovos Respublikos atitinkamos valdžios institucijos sudaro reikalingus techninius ir administracinius susitarimus šiam Susitarimui įgyvendinti.
      14 straipsnis
      Įsipareigojimų nesilaikymas
      Jei viena iš Šalių nesilaiko šiame Susitarime nustatytų savo įsipareigojimų, kita Šalis turi teisę nutraukti šį Susitarimą, apie tai pranešusi raštu prieš vieną mėnesį.
      15 straipsnis
      Ginčų sprendimas
      Ginčus dėl šio Susitarimo aiškinimo ar taikymo Šalys sprendžia diplomatinėmis priemonėmis.
      16 straipsnis
      Įsigaliojimas
      1.   Šis Susitarimas įsigalioja kito mėnesio po to, kai Šalys praneša viena kitai apie jo įsigaliojimui būtinų vidaus teisinių procedūrų užbaigimą, pirmą dieną.
      2.   Šis Susitarimas reguliariai peržiūrimas.
      3.   Šis Susitarimas gali būti iš dalies keičiamas Šalių tarpusavio rašytiniu susitarimu. Pakeitimai įsigalioja pagal procedūrą, išdėstytą 1 dalyje.
      4.   Bet kuri Šalis gali denonsuoti šį Susitarimą, raštu pateikdama denonsavimo pranešimą kitai Šaliai. Toks denonsavimas įsigalioja praėjus šešiems mėnesiams po to, kai kita Šalis gavo pranešimą.

         Priimta Briuselyje du tūkstančiai dvyliktųjų metų gruodžio tryliktą dieną dviem egzemplioriais anglų kalba.

               Europos Sąjungos vardu

               Moldovos Respublikos vardu

         (1)  OL L 141, 2011 5 27, p. 17.

         (2)  OL L 343, 2011 12 23, p. 35.

         DEKLARACIJŲ TEKSTAS

            ES valstybių narių tekstas:

         „Taikydamos ES Tarybos sprendimą dėl ES krizių valdymo operacijos, kurioje dalyvauja Moldovos Respublika, ES valstybės narės, kiek įmanoma pagal jų vidaus teisines sistemas, stengsis kiek galima atsisakyti pretenzijų Moldovos Respublikai dėl jų personalo sužalojimo, mirties arba joms priklausančiam ir ES krizių valdymo operacijų metu naudojamam turtui padarytos žalos ar jo praradimo, jeigu toks sužalojimas, mirtis, žala arba praradimas:

                     —

                     buvo sukelti Moldovos Respublikos personalo jam vykdant su ES krizių valdymo operacija susijusias savo pareigas, išskyrus didelio neatsargumo ar tyčinio nusižengimo atvejus, arba

                     —

                     atsirado naudojant bet kurį Moldovos Respublikai priklausantį turtą, jeigu tas turtas buvo naudotas vykdant operaciją, išskyrus šį turtą naudojusio Moldovos Respublikos ES krizių valdymo operacijos personalo didelio neatsargumo ar tyčinio nusižengimo atvejus.“

            Moldovos Respublikos tekstas:

         „Taikydama ES Tarybos sprendimą dėl ES krizių valdymo operacijos, Moldovos Respublika, kiek įmanoma pagal jos vidaus teisinę sistemą, stengsis kiek galima atsisakyti pretenzijų bet kuriai kitai ES krizių valdymo operacijoje dalyvaujančiai valstybei dėl jos personalo sužalojimo, mirties arba jai priklausančiam ir ES krizių valdymo operacijų metu naudojamam turtui padarytos žalos ar jo praradimo, jeigu toks sužalojimas, mirtis, žala arba praradimas:

                     —

                     buvo sukelti personalo jam vykdant su ES krizių valdymo operacija susijusias savo pareigas, išskyrus didelio neatsargumo ar tyčinio nusižengimo atvejus, arba

                     —

                     atsirado naudojant bet kurį ES krizių valdymo operacijoje dalyvaujančioms valstybėms priklausantį turtą, jeigu tas turtas buvo naudotas vykdant operaciją, išskyrus šį turtą naudojusio ES krizių valdymo operacijos personalo didelio neatsargumo ar tyčinio nusižengimo atvejus.“


title: 2014/549/ES, Euratomas: 2014 m. balandžio 3 d. Europos Parlamento sprendimas dėl Mokslinių tyrimų vykdomosios įstaigos 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/110

         EUROPOS PARLAMENTO SPRENDIMAS
   2014 m. balandžio 3 d.
   dėl Mokslinių tyrimų vykdomosios įstaigos 2012 finansinių metų biudžeto įvykdymo patvirtinimo
   (2014/549/ES, Euratomas)
   EUROPOS PARLAMENTAS,

               —

               atsižvelgdamas į Europos Sąjungos 2012 finansinių metų bendrąjį biudžetą (1),

               —

               atsižvelgdamas į Europos Sąjungos 2012 finansinių metų konsoliduotąsias metines ataskaitas – (COM(2013) 570 – C7–0273/2013) (2),

               —

               atsižvelgdamas į Mokslinių tyrimų vykdomosios įstaigos 2012 finansinių metų galutines metines ataskaitas,

               —

               atsižvelgdamas į Komisijos ataskaitą dėl tolesnių priemonių, susijusių su 2011 m. biudžeto įvykdymo patvirtinimu, (COM(2013) 668) ir į Komisijos tarnybų darbo darbo dokumentus, pridėtus prie šios ataskaitos (SWD(2013) 348 ir SWD(2013) 349),

               —

               atsižvelgdamas į Komisijos ataskaitą dėl Sąjungos finansų vertinimo pagal pasiektus rezultatus (COM(2013) 461) ir į Komisijos tarnybų darbo dokumentus, pridėtus prie šios ataskaitos (SWD(2013) 228 ir SWD(2013) 229),

               —

               atsižvelgdamas į Komisijos metinę 2012 m. atlikto vidaus audito ataskaitą biudžeto įvykdymą tvirtinančiai institucijai (COM(2013) 606) ir į Komisijos tarnybų darbo dokumentą, pridėtą prie šios ataskaitos (SWD(2013) 314),

               —

               atsižvelgdamas į Audito Rūmų ataskaitą dėl Mokslinių tyrimų vykdomosios įstaigos 2012 finansinių metų metinių finansinių ataskaitų su Įstaigos atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2012 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į 2014 m. vasario 18 d. Tarybos rekomendaciją dėl 2012 finansinių metų biudžeto įvykdymo patvirtinimo suteikimo vykdomosioms įstaigoms (05850/2014 – C7–0049/2014),

               —

               atsižvelgdamas į Sutarties dėl Europos Sąjungos veikimo 317, 318 ir 319 straipsnius ir į Europos atominės energijos bendrijos steigimo sutarties 106a straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 55, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 62, 164, 165 ir 166 straipsnius,

               —

               atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (7), ypač į jo 14 straipsnio 3 dalį,

               —

               atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 66 straipsnio pirmą ir antrą pastraipas,

               —

               atsižvelgdamas į 2007 m. gruodžio 14 d. Komisijos sprendimą Nr. 2008/46/EB, kuriuo pagal Tarybos reglamentą (EB) Nr. 58/2003 įsteigiama Mokslinių tyrimų vykdomoji įstaiga tam tikroms su moksliniais tyrimais susijusioms specialiųjų Bendrijos programų „Žmonės“, „Pajėgumai“ ir „Bendradarbiavimas“ sritims valdyti (9),

               —

               atsižvelgdamas į 2013 m. gruodžio 13 d. Komisijos įgyvendinimo sprendimą 2013/778/ES, kuriuo įsteigiama Mokslinių tyrimų vykdomoji įstaiga ir panaikinamas Sprendimas 2008/46/EB (10),

               —

               atsižvelgdamas į Darbo tvarkos taisyklių 76 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir kitų suinteresuotųjų komitetų nuomones (A7–0242/2014),

               A.

               kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis, savo atsakomybe ir atsižvelgdama į patikimo finansų valdymo principus,

               1.

               patvirtina Mokslinių tyrimų vykdomosios įstaigos direktoriui, kad Įstaigos 2012 finansinių metų biudžetas įvykdytas;

               2.

               išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2012 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos;

               3.

               paveda Pirmininkui perduoti šį sprendimą, sprendimą dėl Europos Sąjungos 2012 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Mokslinių tyrimų vykdomosios įstaigos direktoriui, Tarybai, Komisijai, Europos Sąjungos Teisingumo Teismui bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 56, 2012 2 29.

      (2)  OL C 334, 2013 11 15, p. 1.

      (3)  OL C 365, 2013 12 13, p. 283.

      (4)  OL C 331, 2013 11 14, p. 10.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.

      (7)  OL L 11, 2003 1 16, p. 1.

      (8)  OL L 297, 2004 9 22, p. 6.

      (9)  OL L 11, 2008 1 15, p. 9.

      (10)  OL L 346, 2013 12 20, p. 54.


title: 2015 m. balandžio 29 d. Europos Parlamento sprendimas (ES, Euratomas) 2015/1682 dėl Euratomo tiekimo agentūros 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/327

      EUROPOS PARLAMENTO SPRENDIMAS (ES, EURATOMAS) 2015/1682
      2015 m. balandžio 29 d.
      dėl Euratomo tiekimo agentūros 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Euratomo tiekimo agentūros 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Euratomo tiekimo agentūros 2013 finansinių metų metinių finansinių ataskaitų su Agentūros atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Agentūra įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į Europos atominės energijos bendrijos steigimo sutarties 106a straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 1 straipsnio 2 dalį,

                  —

                  atsižvelgdamas į 2008 m. vasario 12 d. Tarybos sprendimą 2008/114/EB, Euratomas, nustatantį Euratomo tiekimo agentūros įstatus (4), ypač į jo priedo 8 straipsnio 9 dalį,

                  —

                  atsižvelgdamas į Darbo tvarkos taisyklių 94 straipsnį ir į V priedą,

                  —

                  atsižvelgdamas į Biudžeto kontrolės komiteto pranešimą (A8–0119/2015),

         1.

            pažymi, kad Euratomo tiekimo agentūros galutinėse metinėse finansinėse ataskaitose buvo pateikti Audito Rūmų ataskaitos priede nurodyti duomenys;

         2.

            pritaria Euratomo tiekimo agentūros 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Euratomo tiekimo agentūros generaliniam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 267.

         (2)  Žr. 1 išnašą.

         (3)  OL L 298, 2012 10 26, p. 1.

         (4)  OL L 41, 2008 2 15, p. 15.


title: 1996 m. birželio 11 d. Tarybos sprendimas dėl Europos ekonominės bendrijos ir Andoros Kunigaikštystės susitarimo pasikeičiant laiškais 8 straipsnio įgyvendinimo

text:
Svarbus teisinis pranešimas

|

31996D0366

Oficialusis leidinys L 145 , 19/06/1996 p. 0016 - 0016

		Tarybos sprendimas1996 m. birželio 11 d.dėl Europos ekonominės bendrijos ir Andoros Kunigaikštystės susitarimo pasikeičiant laiškais 8 straipsnio įgyvendinimo(96/366/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi 1990 m. birželio 28 d. Liuksemburge pasirašyto Europos ekonominės bendrijos ir Andoros Kunigaikštystės susitarimo pasikeičiant laiškais [1] 8 straipsnio 1 dalies a punkte numatyta, kad penkerius metus, o jeigu nepasiekiama jokio susitarimo, vadovaujantis 1 dalies b punktu, ir šiam penkerių metų laikotarpiui pasibaigus, Andoros Kunigaikštystė suteikia Bendrijai įgaliojimą Andoros Kunigaikštystės vardu leisti į Andoros Kunigaikštystę iš trečiųjų šalių įvežtas prekes į laisvą apyvartą,kadangi 8 straipsnio 1 dalies b punkte numatyta, kad pasibaigus tam laikotarpiui bei pagal Susitarimo 20 straipsnį, Andoros Kunigaikštystė, vadovaudamasi Susitariančiųjų Šalių susitarimu, gali pasinaudoti teise leisti savo prekes į laisvą apyvartą;kadangi Andoros Kunigaikštystė paprašė tokios teisės leisti savo prekes į laisvą apyvartą;kadangi 1995 m. spalio 30 d. pareiškime Taryba iš esmės pareiškė sutinkanti su Andoros Kunigaikštystės prašymu pasinaudoti šia teise;kadangi Bendrijos kaip Susitariančiosios Šalies oficialią poziciją nustato Taryba;kadangi minėtos teisės įgyvendinimui turi būti numatytas tam tikras laikotarpis,NUSPRENDĖ:Vienintelis straipsnisNuo 1996 m. liepos 1 d. Europos bendrija, veikdama už Andoros Kunigaikštystę ir jos vardu, nebeužtikrina, kad bus leidžiamos į laisvą apyvartą prekės, įvežtos į Andoros Kunigaikštystę iš trečiųjų šalių.Priimta Liuksemburge, 1996 m. birželio 11 d.Tarybos varduPirmininkasW. Veltroni[1] OL L 374, 1990 12 31. p. 16.--------------------------------------------------


title: 2014/337/ES: 2014 m. birželio 5 d. Europos Centrinio Banko sprendimas dėl atlyginimo už indėlius, balansus ir laikomą atsargų perteklių (ECB/2014/23)

text:
7.6.2014

               LT

               Europos Sąjungos oficialusis leidinys

               L 168/115

         EUROPOS CENTRINIO BANKO SPRENDIMAS
   2014 m. birželio 5 d.
   dėl atlyginimo už indėlius, balansus ir laikomą atsargų perteklių

      (ECB/2014/23)

      (2014/337/ES)

   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą ir ketvirtą įtraukas,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą ir ketvirtą įtraukas bei 17, 18 ir 22 straipsnius,
   atsižvelgdama į 2011 m. rugsėjo 20 d. Gaires ECB/2011/14 dėl Eurosistemos pinigų politikos priemonių ir procedūrų (1),
   atsižvelgdama į 2012 m. gruodžio 5 d. Gaires ECB/2012/27 dėl Transeuropinės automatizuotos realaus laiko atskirųjų atsiskaitymų skubių pervedimų sistemos (TARGET2) (2),
   atsižvelgdama į 2014 m. vasario 20 d. Gaires ECB/2014/9 dėl nacionalinių centrinių bankų vidaus turto ir įsipareigojimų valdymo operacijų (3),
   kadangi:

               (1)

               Valdančioji taryba kartkartėmis gali priimti sprendimą sumažinti palūkanų normą už naudojimąsi indėlių galimybe iki mažesnės už 0 %;

               (2)

               sumažinus palūkanų normą už naudojimąsi indėlių galimybe, atitinkamai turi būti iš dalies pakeistos gairėse ECB/2011/14, ECB/2012/27 ir ECB/2014/9 nustatytos taisyklės dėl atlyginimo už indėlius, balansus ir laikomą atsargų perteklių,

         PRIĖMĖ ŠĮ SPRENDIMĄ:
   1 straipsnis
   Atlyginimas už indėlius
   „Atlyginimas“ Gairių ECB/2011/14 I priedo nuostatose, susijusiose su terminuotųjų indėlių pritraukimu ir indėlių galimybe, gali būti teikiamas taikant: a) teigiamą palūkanų normą; b) 0 % palūkanų normą arba c) neigiamą palūkanų normą. Neigiama palūkanų norma reiškia, kad indėlio turėtojas įsipareigoja mokėti atitinkamam Eurosistemos centriniam bankui, įskaitant to Eurosistemos centrinio banko teisę atitinkamai debetuoti kitos sandorio šalies sąskaitą.
   2 straipsnis
   Atlyginimas už laikomą atsargų perteklių
   Už laikomas atsargas, kurios viršija privalomąsias atsargas, atlyginama taikant 0 % palūkanų normą arba palūkanų normą už naudojimąsi indėlių galimybe, taikant tą dydį, kuris yra mažesnis.
   3 straipsnis
   Atlyginimas už balansus TARGET2
   Už mokėjimų modulio sąskaitas ir jų subsąskaitas atlyginama taikant 0 % palūkanų normą arba palūkanų normą už naudojimąsi indėlių galimybe, taikant tą dydį, kuris yra mažesnis, išskyrus atvejus, kai jos naudojamos privalomosioms atsargoms laikyti.
   4 straipsnis
   Atlyginimas už Vyriausybės indėlius
   1.   Bet kurią kalendorinę dieną už bendrą visos Vyriausybės vienos nakties ir terminuotųjų indėlių, laikomų NCB, sumą, kuri viršija: a) 200 mln. eurų arba b) 0,04 % valstybės narės, kurioje yra NCB buveinė, bendrojo vidaus produkto, mokamos 0 % palūkanos. Jei tą dieną palūkanų norma už naudojimąsi indėlių galimybe yra neigiama, taikoma palūkanų norma, ne didesnė už palūkanų normą už naudojimąsi indėlių galimybe. Neigiama palūkanų norma reiškia, kad indėlio turėtojas įsipareigoja mokėti atitinkamam NCB, įskaitant to NCB teisę atitinkamai debetuoti atitinkamą Vyriausybės indėlių sąskaitą.
   2.   1 dalis: a) taikoma tik Valdančiajai tarybai nusprendus sumažinti palūkanų normą už naudojimąsi indėlių galimybe iki mažesnės už 0 % ir b) ji skaitoma kartu su Gairių ECB/2014/9 5 straipsnio 3 dalimi ir 11 straipsniu, jei Gairių ECB/2014/9 11 straipsnis taikomas tik balanso likučiui ir NCB laikomų terminuotųjų indėlių likusiam taikytinam terminui kalendorinę dieną, esančią prieš dieną, kurią Valdančioji taryba nusprendžia sumažinti palūkanų normą už naudojimąsi indėlių galimybe iki mažesnės už 0 %.
   3.   Už Vyriausybės indėlius, susijusius su Europos Sąjungos/Tarptautinio valiutos fondo ir kitomis panašiomis finansinės paramos programomis, kurie laikomi NCB esančiose sąskaitose, atlyginama taikant Gairių ECB/2014/9 5 straipsnio 1 dalyje nurodytus atlyginimo dydžius arba 0 % palūkanų normą, taikant tą dydį, kuris yra didesnis, tačiau jie neįskaičiuojami nustatant 1 dalyje nurodytą ribą.
   5 straipsnis
   Atlyginimas už tam tikrus ECB laikomus indėlius
   Už sąskaitas, laikomas ECB pagal Sprendimą ECB/2003/14 (4), Sprendimą ECB/2010/31 (5) ir Sprendimą ECB/2010/17 (6), ir toliau atlyginama taikant palūkanų normą už naudojimąsi indėlių galimybe. Tačiau kai indėlius tose sąskaitose reikia laikyti iš anksto, iki dienos, kurią turi būti atliktas mokėjimas pagal atitinkamai galimybei taikomas teisės aktuose arba sutartyse nustatytas taisykles, už tokius indėlius šiuo išankstiniu laikotarpiu atlyginama taikant palūkanų normą už naudojimąsi indėlių galimybe arba 0 % palūkanų normą, taikant tą dydį, kuris yra didesnis.
   6 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Frankfurte prie Maino 2014 m. birželio 5 d.

            ECB Pirmininkas

         Mario DRAGHI

      (1)  OL L 331, 2011 12 14, p. 1.

      (2)  OL L 30, 2013 1 30, p. 1.

      (3)  OL L 159, 2014 5 28, p. 56.

      (4)  2003 m. lapkričio 7 d. Sprendimas ECB/2003/14 dėl Europos bendrijos skolinimosi ir skolinimo operacijų, įvykdytų pagal vidutinės trukmės finansinės paramos mechanizmą, administravimo (OL L 297, 2003 11 15, p. 35).

      (5)  2010 m. gruodžio 20 d. Sprendimas ECB/2010/31 dėl mokėjimams, susijusiems su EFSF paskolomis valstybėms narėms, kurių valiuta yra euro, atlikti skirtų sąskaitų atidarymo (OL L 10, 2011 1 14, p. 7).

      (6)  2010 m. spalio 14 d. Sprendimas ECB/2010/17 dėl Sąjungos skolinimosi ir skolinimo operacijų, atliktų pagal Europos finansinės padėties stabilizavimo priemonę, administravimo (OL L 275, 2010 10 20, p. 10).


title: 2008/885/EB: 2008 m. lapkričio 20 d. Tarybos sprendimas dėl Rumunijai atstovaujančių devynių Regionų komiteto narių ir vienuolikos pakaitinių narių skyrimo

text:
27.11.2008

               LT

               Europos Sąjungos oficialusis leidinys

               L 317/14

      TARYBOS SPRENDIMAS

   2008 m. lapkričio 20 d.
   dėl Rumunijai atstovaujančių devynių Regionų komiteto narių ir vienuolikos pakaitinių narių skyrimo
   (2008/885/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Rumunijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1). 2007 m. sausio 1 d. Taryba priėmė Sprendimą 2006/6/EB dėl Regionų komiteto narių ir pakaitinių narių, atstovaujančių Bulgarijai ir Rumunijai, skyrimo (2).

               (2)

               Pasibaigus Emil CALOTĂ, Serghei Florin ANGHEL, Doru Laurian BĂDULESCU, Jenel COPILĂU, János DEMETER, Ileana Viorica ION, Gheorghe BACIU, Adriean VIDEANU ir Liviu Nicolae DRAGNEA įgaliojimams, tapo laisvos devynios Regionų komiteto narių vietos.

               (3)

               Pasibaigus Lucian FLAIȘER, Corneliu BICHINEȚ, Dan Mihai GROZA, Ion OPRESCU, Răducu George FILIPESCU, Edita Emöke LOKODI, Tudor PENDIUC, Nicușor Daniel CONSTANTINESCU, Dumitru Teodor BANCIU, Alexandru CORCODEL ir Dragoș BENEA įgaliojimams, tapo laisvos vienuolika Regionų komiteto pakaitinių narių vietų,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. Regionų komiteto:

               a)

               nariais skirti:

                           —

                           Mircea COSMA, președintele Consiliului Județean Prahova,

                           —

                           Răducu George FILIPESCU, președintele Consiliului Județean Călărași,

                           —

                           Edita Emöke LOKODI, președintele Consiliului Județean Mureș,

                           —

                           Gheorghe BUNEA STANCU, președintele Consiliului Județean Brăila,

                           —

                           Ion PRIOTEASA, președintele Consiliului Județean Dolj,

                           —

                           Tudor PENDIUC, primarul municipiului Pitești,

                           —

                           Gheorghe FALCĂ, primarul municipiului Arad,

                           —

                           Decebal ARNĂUTU, primarul orașului Târgu-Neamț,

                           —

                           Vasile SAVA, primarul orașului Țăndărei;

               b)

               pakaitiniais nariais skirti:

                           —

                           Silvian CIUPERCĂ, președintele Consiliului Județean Ialomița,

                           —

                           Mircea Ioan MOLOȚ, președintele Consiliului Județean Hunedoara,

                           —

                           Árpád Szabolcs CSEHI, președintele Consiliului Județean Satu-Mare,

                           —

                           Liviu Nicolae DRAGNEA, președintele Consiliului Județean Teleorman,

                           —

                           Gheorghe FLUTUR, președintele Consiliului Județean Suceava,

                           —

                           Marian OPRIȘAN, președintele Consiliului Județean Vrancea,

                           —

                           Gheorghe NICHITA, primarul municipiului Iași,

                           —

                           George SCRIPCARU, primarul municipiului Brașov,

                           —

                           Péter FERENC, primarul orașului Sovata,

                           —

                           Mariana MIRCEA, primarul orașului Cernavodă,

                           —

                           Adrian Ovidiu TEBAN, primarul orașului Cugir.

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. lapkričio 20 d.

            Tarybos vardu

            Pirmininkas

         B. LAPORTE

      (1)  OL L 56, 2006 2 25, p. 75.

      (2)  OL L 1, 2007 1 4, p. 13.


title: 2016 m. birželio 17 d. Tarybos sprendimas (ES) 2016/1749 dėl Pasaulio sveikatos organizacijos tabako kontrolės pagrindų konvencijos Protokolo dėl neteisėtos prekybos tabako gaminiais panaikinimo sudarymo Europos Sąjungos vardu, išskyrus jo nuostatas, kurioms taikoma Sutarties dėl Europos Sąjungos veikimo trečiosios dalies V antraštinė dalis

text:
1.10.2016

               LT

               Europos Sąjungos oficialusis leidinys

               L 268/1

         TARYBOS SPRENDIMAS (ES) 2016/1749
   2016 m. birželio 17 d.
   dėl Pasaulio sveikatos organizacijos tabako kontrolės pagrindų konvencijos Protokolo dėl neteisėtos prekybos tabako gaminiais panaikinimo sudarymo Europos Sąjungos vardu, išskyrus jo nuostatas, kurioms taikoma Sutarties dėl Europos Sąjungos veikimo trečiosios dalies V antraštinė dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 33, 113, 114 ir 207 straipsnius kartu su 218 straipsnio 6 dalies a punktu ir 218 straipsnio 8 dalies antra pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Pasaulio sveikatos organizacijos (toliau – PSO) tabako kontrolės pagrindų konvencijos (toliau – TKPK) sudarymas Bendrijos vardu patvirtintas Tarybos sprendimu 2004/513/EB (1);

               (2)

               pagal Tarybos sprendimus 2013/744/ES (2) ir 2013/745/ES (3) PSO TKPK Protokolas dėl neteisėtos prekybos tabako gaminiais panaikinimo (toliau – Protokolas) pasirašytas 2013 m. gruodžio 20 d. su sąlyga, kad jis bus sudarytas vėliau;

               (3)

               Protokolu svariai prisidedama prie tarptautinių pastangų panaikinti visų rūšių neteisėtą prekybą tabako gaminiais ir tokiu būdu kovoti su mokesčių ir muitų prievolių vengimu ir mažinti tabako gaminių tiekimą pagal PSO TKPK 15 straipsnį. Protokolu taip pat prisidedama prie sklandaus tabako gaminių vidaus rinkos veikimo ir kartu užtikrinamas aukštas visuomenės sveikatos lygis;

               (4)

               Sąjunga turi išimtinę kompetenciją dėl keleto Protokolo nuostatų, kurioms taikoma Sąjungos bendra prekybos politika, arba tose srityse, kuriose Sąjunga yra nustačiusi bendras taisykles (4). Šis Protokolas gali daryti poveikį tokioms bendroms taisyklėms arba pakeisti jų taikymo sritį. Tik tiek, kiek Protokolas gali daryti poveikį šioms bendroms taisyklėms arba keisti jų taikymo sritį, jis turėtų būti patvirtintas Sąjungos vardu klausimų, priklausančių Sąjungos kompetencijai atžvilgiu;

               (5)

               sudarydama Protokolą Sąjunga nesinaudos pasidalijamąja kompetencija, todėl valstybės narės išlaiko savo kompetenciją tose srityse, kurioms taikomas Protokolas ir kuriomis nedaromas poveikis bendrosioms taisyklėms ar nekeičiama tokių bendrų taisyklių taikymo sritis;

               (6)

               14, 16, 26, 29 ir 30 Protokolo straipsniai yra susiję su teisminiu bendradarbiavimu baudžiamosiose bylose ir nusikalstamų veikų apibrėžtimi, todėl patenka į Sutarties dėl Europos Sąjungos veikimo trečiosios dalies V antraštinės dalies taikymo sritį. Kartu su šiuo sprendimu turi būti priimtas su tomis nuostatomis susijęs Tarybos sprendimas (ES) 2016/1750 (5);

               (7)

               Protokolas turėtų būti patvirtintas klausimų, kurie patenka į Sąjungos kompetencijos sritį, atžvilgiu,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas PSO tabako kontrolės pagrindų konvencijos Protokolas dėl neteisėtos prekybos tabako gaminiais panaikinimo, išskyrus jo nuostatas, kurioms taikoma Sutarties dėl Europos Sąjungos veikimo trečiosios dalies V antraštinė dalis, visų pirma 14, 16, 26, 29 ir 30 straipsniai.
   Protokolo tekstas pridedamas prie šio sprendimo.
   2 straipsnis
   Tarybos pirmininkas paskiria asmenį (-is), įgaliotą (-us) Sąjungos vardu deponuoti:

               a)

               dokumentą, numatytą Protokolo 44 straipsnio 1 dalyje;

               b)

               šio sprendimo priede pateiktą deklaraciją dėl kompetencijų, laikantis Protokolo 44 straipsnio 3 dalies.

         3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Liuksemburge 2016 m. birželio 17 d.

            Tarybos vardu

            Pirmininkas

         J.R.V.A. DIJSSELBLOEM

      (1)  2004 m. birželio 2 d. Tarybos sprendimas 2004/513/EB dėl PSO tabako kontrolės pagrindų konvencijos sudarymo (OL L 213, 2004 6 15, p. 8).

      (2)  2013 m. gruodžio 9 d. Tarybos sprendimas 2013/744/ES dėl Pasaulio sveikatos organizacijos tabako kontrolės pagrindų konvencijos Protokolo dėl neteisėtos prekybos tabako gaminiais panaikinimo pasirašymo Europos Sąjungos vardu, kiek tai susiję su jo nuostatomis dėl įpareigojimų, susijusių su teisminiu bendradarbiavimu baudžiamosiose bylose, nusikalstamų veikų apibrėžtimi ir policijos bendradarbiavimu (OL L 333, 2013 12 12, p. 73).

      (3)  2013 m. gruodžio 9 d. Tarybos sprendimas 2013/745/ES dėl Pasaulio sveikatos organizacijos tabako kontrolės pagrindų konvencijos Protokolo dėl neteisėtos prekybos tabako gaminiais panaikinimo pasirašymo Europos Sąjungos vardu, išskyrus jo nuostatas dėl įpareigojimų, susijusių su teisminiu bendradarbiavimu baudžiamosiose bylose, nusikalstamų veikų apibrėžtimi ir policijos bendradarbiavimu (OL L 333, 2013 12 12, p. 75).

      (4)  2014 m. balandžio 3 d. Europos Parlamento ir Tarybos direktyva 2014/40/ES dėl valstybių narių įstatymų ir kitų teisės aktų nuostatų, reglamentuojančių tabako ir susijusių gaminių gamybą, pateikimą ir pardavimą, suderinimo ir kuria panaikinama Direktyva 2001/37/EB (OL L 127, 2014 4 29, p. 1).
   2005 m. spalio 26 d. Europos Parlamento ir Tarybos direktyva 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui (OL L 309, 2005 11 25, p. 15).
   2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).
   2008 m. gruodžio 16 d. Tarybos direktyva 2008/118/EB dėl bendros akcizų tvarkos, panaikinanti Direktyvą 92/12/EEB (OL L 9, 2009 1 14, p. 12).
   2011 m. birželio 21 d. Tarybos direktyva 2011/64/ES dėl akcizų, taikomų apdorotam tabakui, struktūros ir tarifų (OL L 176, 2011 7 5, p. 24).

      (5)  2016 m. birželio 17 d. Tarybos sprendimas (ES) 2016/1750 dėl Pasaulio sveikatos organizacijos tabako kontrolės pagrindų konvencijos Protokolo dėl neteisėtos prekybos tabako gaminiais panaikinimo sudarymo Europos Sąjungos vardu, kiek tai susiję su jo nuostatomis dėl įpareigojimų, susijusių su teisminiu bendradarbiavimu baudžiamosiose bylose ir nusikalstamų veikų apibrėžtimi (žr. šio Oficialiojo leidinio p. 6).

      PRIEDAS

         EUROPOS SĄJUNGOS DEKLARACIJA DĖL KOMPETENCIJŲ, SUSIJUSIŲ SU KLAUSIMAIS, KURIEMS TAIKOMAS PROTOKOLAS DĖL NETEISĖTOS PREKYBOS TABAKO GAMINIAIS PANAIKINIMO

         (PAGAL PROTOKOLO 44 STRAIPSNĮ)

      Pagal Pasaulio sveikatos organizacijos tabako kontrolės pagrindų konvencijos Protokolo dėl neteisėtos prekybos tabako gaminiais panaikinimo (toliau – TKPK protokolo) 44 straipsnį Europos Sąjunga (ES) pateikia šią deklaraciją dėl kompetencijų, kurioje nurodomos politikos kategorijos ir sritys, kuriose kompetenciją, susijusią su TKPK protokolo taikymo sritimis, ES valstybės narės perdavė ES.
      1.   Bendrieji principai

      Sąjungos kompetencijos kategorijos ir sritys nustatytos SESV 2–6 straipsniuose. Kai Sutartimis konkrečioje srityje ES suteikiama išimtinė kompetencija, tik ES gali priimti teisiškai privalomus aktus, o valstybės narės pačios tai daryti gali tik ES įgaliojus arba jei to reikia ES aktams įgyvendinti. Kai Sutartimis konkrečioje srityje ES suteikiama kompetencija, kuria ji dalijasi su valstybėmis narėmis, ES ir valstybės narės gali toje srityje priimti teisiškai privalomus aktus. Valstybės narės naudojasi savo kompetencija tiek, kiek ES nepasinaudojo savo kompetencija. Valstybės narės vėl naudojasi savo kompetencija ta apimtimi, kuria ES nusprendė nebesinaudoti savo kompetencija.
      Dėl tarptautinių susitarimų sudarymo SESV 3 straipsnio 1 dalyje išvardytose politikos srityse kompetenciją turi tik ES. SESV 4 straipsnio 2 dalyje išvardytose politikos srityse ES dalijasi kompetencija su valstybėmis narėmis, bet tik ES turi kompetenciją tada, kai numatytas veiksmas būtinas, kad Sąjunga galėtų naudotis savo vidaus kompetencija, arba tiek, kiek susitarimo nuostatos gali daryti poveikį bendroms taisyklėms ar keisti jų taikymo sritį, kaip apibrėžta SESV 3 straipsnio 2 dalyje; jeigu taip nėra (t. y. jeigu netenkinamos SESV 3 straipsnio 2 dalies sąlygos), savo kompetencija šiose politikos srityse gali naudotis valstybės narės.
      Sutartimis ES nesuteikta kompetencija priklauso ES valstybėms narėms.
      ES tinkamai praneš apie visus esminius savo kompetencijos apimties pakeitimus pagal Protokolo 44 straipsnį, nors tai nėra būtina sąlyga, kad ji galėtų naudotis savo kompetencija sprendžiant su TKPK protokolu susijusius klausimus.
      2.   Išimtinė ES kompetencija

      2.1.   ES turi išimtinę kompetenciją klausimais, kuriems taikomas Protokolas dėl neteisėtos prekybos tabako gaminiais panaikinimo, kurie patenka į ES bendros prekybos politikos taikymo sritį (SESV 207 straipsnis).
      2.2.   Be to, ES turi išimtinę kompetenciją klausimais, kuriems taikomas Protokolas dėl neteisėtos prekybos tabako gaminiais panaikinimo, patenkančiais į muitinių bendradarbiavimo (SESV 33 straipsnis), teisės aktų suderinimo vidaus rinkoje (SESV 113 ir 114 straipsniai), teisminio bendradarbiavimo baudžiamosiose bylose (SESV 82 straipsnis) ir nusikalstamų veikų apibrėžimo (SESV 83 straipsnis) sritis, tik ta apimtimi, kiek Sąjungos akto nuostatomis nustatomos bendros taisyklės, kurioms dėl Tabako kontrolės pagrindų konvencijos protokolo nuostatų gali būti daromas poveikis arba gali būti pakeista jų taikymo sritis.
      Toliau pateikiamu Sąjungos aktų sąrašu parodoma, kokia apimtimi Sąjunga pasinaudojo savo vidaus kompetencija šiose srityse pagal Sutartį dėl Europos Sąjungos veikimo. Iš šių teisės aktų kylančios išimtinės Sąjungos kompetencijos apimtis turėtų būti įvertinama atsižvelgiant į tikslias kiekvienos priemonės nuostatas ir ypač tai, kokia apimtimi šiomis nuostatomis nustatomos bendros taisyklės, kurioms, esama rizikos, gali būti daromas poveikis arba gali būti pakeista jų taikymo sritis dėl Tabako kontrolės pagrindų konvencijos protokolo nuostatų arba dėl Protokolui įgyvendinti priimtų aktų.

                  —

                  2014 m. balandžio 3 d. Europos Parlamento ir Tarybos direktyva 2014/40/ES dėl valstybių narių įstatymų ir kitų teisės aktų nuostatų, reglamentuojančių tabako ir susijusių gaminių gamybą, pateikimą ir pardavimą, suderinimo ir kuria panaikinama Direktyva 2001/37/EB (OL L 127, 2014 4 29, p. 1);

                  —

                  2005 m. spalio 26 d. Europos Parlamento ir Tarybos direktyva 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui (OL L 309, 2005 11 25, p. 15);

                  —

                  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1);

                  —

                  2008 m. gruodžio 16 d. Tarybos direktyva 2008/118/EB dėl bendros akcizų tvarkos, panaikinanti Direktyvą 92/12/EEB (OL L 9, 2009 1 14, p. 12);

                  —

                  2011 m. birželio 21 d. Tarybos direktyva 2011/64/ES dėl akcizų, taikomų apdorotam tabakui, struktūros ir tarifų (OL L 176, 2011 7 5, p. 24);

                  —

                  2001 m. birželio 26 d. Tarybos pamatinis sprendimas 2001/500/TVR dėl pinigų plovimo, nusikaltimo priemonių ir nusikalstamu būdu įgytų pajamų nustatymo, paieškos, įšaldymo, areštavimo ir konfiskavimo (OL L 182, 2001 7 5, p. 1);

                  —

                  1995 m. liepos 26 d. Tarybos aktas dėl Europos Bendrijų finansinių interesų apsaugos konvencijos parengimo (OL C 316, 1995 11 27, p. 48).

            3.   Valstybių narių kompetencija

      Dėl kitų klausimų, patenkančių į Protokolo dėl neteisėtos prekybos tabako gaminiais panaikinimo taikymo sritį, nepaminėtų 2.1 ir 2.2 punktuose, dėl kurių ES neturi išimtinės kompetencijos, valstybės narės išlaiko kompetenciją.


title: 2009/117/EB: 2008 m. balandžio 7 d. Tarybos sprendimas dėl Europos bendrijos ir Nepalo vyriausybės susitarimo dėl oro susisiekimo paslaugų tam tikrų aspektų pasirašymo ir preliminaraus taikymo

text:
12.2.2009

               LT

               Europos Sąjungos oficialusis leidinys

               L 41/3

         TARYBOS SPRENDIMAS
   2008 m. balandžio 7 d.
   dėl Europos bendrijos ir Nepalo vyriausybės susitarimo dėl oro susisiekimo paslaugų tam tikrų aspektų pasirašymo ir preliminaraus taikymo
   (2009/117/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.

               (2)

               Bendrijos vardu pagal Tarybos sprendimo, leidžiančio Komisijai pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija, priede nustatytą tvarką ir nurodymus Komisija susitarė su Nepalu dėl susitarimo dėl oro susisiekimo paslaugų tam tikrų aspektų.

               (3)

               Susitarimas turėtų būti pasirašytas ir preliminariai taikomas, atsižvelgiant į tai, kad jis gali būti sudarytas vėliau,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Nepalo vyriausybės susitarimas dėl oro susisiekimo paslaugų tam tikrų aspektų, su sąlyga, kad jis bus sudarytas vėliau.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), kuriam (-iems) suteikiami įgaliojimai Bendrijos vardu pasirašyti Susitarimą Bendrijos vardu, su sąlyga, kad jis bus sudarytas vėliau.
   3 straipsnis
   Kol susitarimas įsigalios, jis taikomas preliminariai nuo mėnesio, einančio po datos, kurią susitariančiosios šalys viena kitai perdavė pranešimą apie susitarimui įsigalioti reikalingų procedūrų užbaigimą, pirmos dienos (1).
   4 straipsnis
   Tarybos pirmininkas įgaliojamas paskelbti pranešimą, numatytą Susitarimo 9 straipsnio 2 dalyje.

      Priimta Liuksemburge, 2008 m. balandžio 7 d.

            Tarybos vardu

            Pirmininkas

         R. ŽERJAV

      (1)  Datą, nuo kurios Susitarimas bus preliminariai taikomas, Europos Sąjungos oficialiajame leidinyje paskelbs Tarybos Generalinis sekretoriatas.
    ---documentbreak---

               12.2.2009

               LT

               Europos Sąjungos oficialusis leidinys

               L 41/5

         Europos bendrijos ir Nepalo vyriausybės
   SUSITARIMAS
   dėl oro susisiekimo paslaugų tam tikrų aspektų
   EUROPOS BENDRIJA,
   viena Šalis, ir
   NEPALO VYRIAUSYBĖ,
   kita Šalis,
   toliau – Šalys,
   PAŽYMĖDAMOS, kad dvišaliuose Europos bendrijos valstybių narių ir Nepalo oro susisiekimo susitarimuose yra nuostatų, prieštaraujančių Europos bendrijos teisei,
   PAŽYMĖDAMOS, kad Europos bendrija keletu aspektų, kurie gali būti įtraukti į dvišalius Europos bendrijos valstybių narių ir trečiųjų šalių oro susisiekimo susitarimus, turi išskirtinę kompetenciją,
   PAŽYMĖDAMOS, kad pagal Europos bendrijos teisę valstybėje narėje įsisteigę Bendrijos oro vežėjai turi teisę be diskriminacijos skraidinti oro susisiekimo tarp Europos bendrijos valstybių narių ir trečiųjų šalių maršrutais,
   ATSIŽVELGDAMOS į Europos bendrijos ir tam tikrų trečiųjų šalių susitarimus, kuriuose yra nustatyta galimybė šių trečiųjų šalių piliečiams įsigyti pagal Europos bendrijos teisę išduotas licencijas turinčių oro vežėjų nuosavybės dalį,
   PRIPAŽINDAMOS, kad tam tikros Europos bendrijos valstybių narių ir Nepalo dvišalių oro susisiekimo susitarimų nuostatos, prieštaraujančios Bendrijos teisei, turi būti visiškai suderintos su Bendrijos teise tam, kad būtų sukurtas tvirtas teisinis pagrindas oro susisiekimui tarp Europos bendrijos ir Nepalo ir užtikrintas tokio oro susisiekimo tęstinumas,
   PRIPAŽINDAMOS, kad dvišaliai Europos bendrijos valstybių narių ir Nepalo oro susisiekimo susitarimai turėtų atitikti Nepalo ir Europos bendrijos įstatymus bei turėtų būti tinkamu ir tvirtu pagrindu užtikrinti oro susisiekimo tarp Europos bendrijos ir Nepalo tęstinumą ir plėtrą,
   PAŽYMĖDAMOS, kad šiuo susitarimu nereikia keisti dvišalių Europos bendrijos valstybių narių ir Nepalo oro susisiekimo susitarimų nuostatų, atitinkančių Europos bendrijos teisę,
   PAŽYMĖDAMOS, kad oro vežėjams pagal Europos bendrijos teisę iš esmės draudžiama sudaryti susitarimus, kurie darytų poveikį Europos bendrijos valstybių narių tarpusavio prekybai, kuriuos sudarant būtų siekiama užkirsti kelią konkurencijai, ją apriboti ir iškraipyti arba kurie užkirstų kelią konkurencijai, ją apribotų ir iškraipytų,
   PRIPAŽINDAMOS, kad dvišalių Europos bendrijos valstybių narių su Nepalu sudarytų oro susisiekimo susitarimų nuostatos, kuriomis: arba i) reikalaujama ar kurios padeda sudaryti bendrovių susitarimus, priimti bendrovių asociacijų sprendimus arba imtis suderintų veiksmų, kurie užkerta kelią atitinkamais maršrutais skrydžius vykdančių oro vežėjų konkurencijai, ją iškraipo arba riboja, arba ii) stiprinamas tokio susitarimo, sprendimo ar suderintų veiksmų poveikis, arba iii) atitinkamais maršrutais skrydžius vykdantys oro vežėjai ar kiti privatūs ūkinės veiklos subjektai įgaliojami imtis priemonių, užkertančių kelią oro vežėjų konkurencijai, ją iškraipančių ar ribojančių, galėtų trukdyti veiksmingai taikyti bendrovėms privalomas konkurencijos taisykles,
   PAŽYMĖDAMOS, kad šiuo susitarimu Europos bendrija nesiekia keisti oro eismo tarp Europos bendrijos ir Nepalo intensyvumo, daryti poveikio Bendrijos oro vežėjų ir Nepalo oro vežėjų veiklos pusiausvyrai arba iš dalies keisti esamų dvišalių oro susisiekimo susitarimų nuostatų dėl skrydžių teisių,
   SUSITARĖ:
   1 straipsnis
   Bendrosios nuostatos
   1.   Šiame susitarime „valstybės narės“ yra Europos bendrijos valstybės narės.
   2.   Kiekviename iš 1 priede išvardytų susitarimų daroma nuoroda į valstybės narės, kuri yra to susitarimo susitariančioji šalis, piliečius, yra suprantama kaip nuoroda į Europos bendrijos valstybių narių piliečius.
   3.   Kiekviename iš 1 priede išvardytų susitarimų daroma nuoroda į valstybės narės, kuri yra to susitarimo susitariančioji šalis, oro vežėjus suprantama kaip nuoroda į Europos bendrijos valstybių narių oro vežėjus.
   2 straipsnis
   Paskyrimas, įgaliojimas ir atšaukimas
   1.   Šio straipsnio 3 ir 4 dalių nuostatos pakeičia atitinkamas straipsnių, išvardytų 2 priedo a ir b punktuose, nuostatas dėl atitinkamos valstybės narės oro vežėjams suteiktų paskyrimų, dėl jos įgaliojimų ir leidimų, kuriuos suteikė Nepalas, ir atitinkamai dėl atsisakymo išduoti oro vežėjui įgaliojimus ir leidimus, dėl įgaliojimų ar leidimų atšaukimo, laikino galiojimo sustabdymo ar apribojimo.
   2.   Šio straipsnio 3 ir 4 dalių nuostatos pakeičia atitinkamas straipsnių, išvardytų 2 priedo a ir b punktuose, nuostatas dėl oro vežėjams Nepalo suteiktų paskyrimų, dėl jo įgaliojimų ir leidimų, kuriuos suteikė atitinkama valstybė narė, ir atitinkamai dėl atsisakymo išduoti oro vežėjui įgaliojimus ir leidimus, dėl įgaliojimų ar leidimų atšaukimo, galiojimo laikino sustabdymo ar apribojimo.
   3.   Gavusi tokį paskyrimą bei paskirtojo (-ųjų) oro vežėjo (-ų) nustatytos formos numatyta tvarka pateikiamus prašymus suteikti įgaliojimus ir leidimus, kita Šalis, atsižvelgdama į 4 ir 5 dalį, kuo greičiau suteikia atitinkamus įgaliojimus ir leidimus, jeigu:

               a)

               valstybės narės paskirtojo oro vežėjo atveju:

                           i)

                           oro vežėjas yra įsisteigęs paskiriančiosios valstybės narės teritorijoje pagal Europos bendrijos steigimo sutartį ir turi galiojančią pagal Europos bendrijos teisę valstybės narės išduotą licenciją oro susisiekimui vykdyti;

                           ii)

                           už oro vežėjo pažymėjimo išdavimą atsakinga valstybė narė užtikrina veiksmingą teisės aktais nustatytą oro vežėjo kontrolę, o paskyrime yra aiškiai nurodoma atitinkama aviacijos kontrolės institucija; ir

                           iii)

                           oro vežėją tiesiogiai arba jo kontrolinį akcijų paketą valdo ir jį faktiškai kontroliuoja valstybės narės ir (arba) valstybių narių piliečiai arba 3 priede išvardytos kitos valstybės ir (arba) tų valstybių piliečiai;

               b)

               Nepalo paskirtojo oro vežėjo atveju:

                           i)

                           oro vežėjo pagrindinė buveinė yra Nepale; ir

                           ii)

                           Nepalas užtikrina veiksmingą teisės aktais nustatytą oro vežėjo kontrolę.

         4.   Bet kuri Šalis gali neišduoti kitos Šalies paskirtajam oro vežėjui įgaliojimo ar leidimų arba gali juos atšaukti, laikinai sustabdyti ar apriboti, jeigu:

               a)

               valstybės narės paskirtojo oro vežėjo atveju:

                           i)

                           oro vežėjas nėra įsisteigęs paskiriančiosios valstybės narės teritorijoje pagal Europos bendrijos steigimo sutartį arba neturi pagal Bendrijos teisę valstybės narės išduotos galiojančios licencijos oro susisiekimui vykdyti; arba

                           ii)

                           už oro vežėjo pažymėjimo išdavimą atsakinga valstybė narė iš tikrųjų neužtikrina veiksmingos teisės aktais nustatytos oro vežėjo nuolatinės kontrolės arba paskyrime nėra aiškiai nurodyta atitinkama aviacijos kontrolės institucija; arba

                           iii)

                           oro vežėjo tiesiogiai ar jo kontrolinio akcijų paketo nevaldo ir jo faktiškai nekontroliuoja valstybės narės ir (arba) valstybių narių piliečiai arba 3 priede išvardytos kitos valstybės ir (arba) tų valstybių piliečiai; arba

               b)

               Nepalo paskirtojo oro vežėjo atveju:

                           i)

                           oro vežėjo pagrindinė buveinė nėra Nepale; arba

                           ii)

                           Nepalas neužtikrina veiksmingos teisės aktais nustatytos oro vežėjo kontrolės; arba

                           iii)

                           Nepalo paskirto oro vežėjo kontrolinis akcijų paketas ir kontrolė patikėta trečiajai šaliai, kuri faktiškai nepripažįsta Bendrijoje įsisteigusių Bendrijos oro vežėjų paskyrimo.

         5.   Naudodamasis 4 dalyje nustatyta savo teise, Nepalas nediskriminuoja valstybių narių oro vežėjų dėl jų nacionalinės priklausomybės.
   3 straipsnis
   Sauga
   1.   Šio straipsnio 2 dalies nuostatomis papildomos atitinkamos 2 priedo c punkte išvardytų straipsnių nuostatos.
   2.   Jeigu valstybė narė paskiria oro vežėją, kurio teisės aktais nustatytą kontrolę atlieka kita valstybė narė, Nepalo vyriausybės teisės pagal saugą reglamentuojančias oro vežėją paskyrusios valstybės narės ir Nepalo vyriausybės susitarimo nuostatas taip pat yra taikomos tai valstybei narei priimant, įgyvendinant ir prižiūrint saugos standartus ir suteikiant tam oro vežėjui įgaliojimą oro susisiekimui vykdyti.
   4 straipsnis
   Aviacinių degalų apmokestinimas
   1.   Šio straipsnio 2 dalies nuostatomis papildomos atitinkamos 2 priedo d punkte išvardytų straipsnių nuostatos.
   2.   Nepaisant jokių kitų priešingų nuostatų, jokia 2 priedo d dalyje išvardytų susitarimų nuostata nedraudžia valstybei narei nustatyti nediskriminacinius mokesčius, rinkliavas, muitus ar mokesčius už degalus, tiekiamus jos teritorijoje į Nepalo paskirtojo oro vežėjo orlaivį, kai toks oro vežėjas vykdo skrydžius iš valstybės narės teritorijos vienos vietovės į kitą tos pačios arba kitos valstybės narės teritorijos vietovę.
   5 straipsnis
   Vežimo Europos bendrijoje tarifai
   1.   Šio straipsnio 2 dalies nuostatomis papildomos atitinkamos 2 priedo e punkte išvardytų straipsnių nuostatos.
   2.   Pagal 1 priede nurodytą susitarimą, kuriame yra 2 priedo e punkte išvardytos nuostatos dėl vežimo tiktai Bendrijos teritorijoje, Nepalo vyriausybės paskirtasis (-ieji) oro vežėjas (-ai) taiko tarifus pagal Bendrijos teisę.
   6 straipsnis
   Konkurencijos taisyklių laikymasis
   1.   Nepaisant jokių kitų priešingų nuostatų, jokia 1 priede išvardytų susitarimų nuostata: i) neskatinami bendrovių susitarimai, bendrovių asociacijų sprendimai ar kiti suderinti veiksmai, užkertantys kelią konkurencijai, ją iškreipiantys ar ribojantys; ii) nestiprinamas tokių susitarimų, sprendimų ar suderintų veiksmų poveikis; arba iii) nesuteikiama teisė privatiems ūkinės veiklos vykdytojams imtis priemonių, kurios užkerta kelią konkurencijai, ją iškreipia arba apriboja.
   2.   1 priede išvardytų susitarimų nuostatos, kurios yra nesuderinamos su šio straipsnio 1 dalimi, yra netaikomos.
   7 straipsnis
   Susitarimo priedai
   Šio susitarimo priedai yra neatskiriama susitarimo dalis.
   8 straipsnis
   Persvarstymas ar keitimas
   Abipusiu susitarimu Šalys gali bet kada persvarstyti ir pakeisti šį susitarimą.
   9 straipsnis
   Įsigaliojimas ir preliminarus taikymas
   1.   Šis susitarimas įsigalioja, kai Šalys praneša viena kitai raštu, kad jų atitinkamos vidaus procedūros, reikalingos šiam susitarimui įsigalioti, užbaigtos.
   2.   Nepaisant 1 dalies, Šalys susitaria taikyti šį susitarimą nuo mėnesio, einančio po datos, kurią Šalys praneša viena kitai apie visų procedūrų, reikalingų šiam susitarimui įsigalioti, užbaigimą, pirmos dienos.
   3.   Valstybių narių ir Nepalo vyriausybės susitarimai, kurie šio susitarimo pasirašymo dieną dar neįsigaliojo ir netaikomi preliminariai, išvardyti 1 priedo b punkte. Šis susitarimas taikomas visiems minėtiems susitarimams, kai jie įsigalios ar bus pradėti taikyti preliminariai.
   10 straipsnis
   Galiojimo nutraukimas
   1.   Jeigu 1 priede nurodyto susitarimo galiojimas nutraukiamas, kartu netenka galios visos šio susitarimo nuostatos, susijusios su 1 priede išvardytais susitarimais.
   2.   Jeigu nutraukiamas visų 1 priede išvardytų susitarimų galiojimas, kartu netenka galios šis susitarimas.

      TAI PATVIRTINDAMI, toliau nurodyti tinkamai įgalioti atstovai pasirašė šį susitarimą.
      Priimta du tūkstančiai devintų metų sausio dvidešimt trečią dieną Briuselyje dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir nepalų kalbomis.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska Gemenskapen

         За правителството на Непал
         Por el Gobierno de Nepal
         Za vládu Nepálu
         For Nepals regering
         Für die Regierung von Nepal
         Nepali valitsuse nimel
         Για την Κυβέρνηση του Νεπάλ
         For the Government of Nepal
         Pour le gouvernement du Népal
         Per il governo del Nepal
         Nepālas valdības vārdā
         Nepalo vyriausybės vardu
         Nepál kormánya részéről
         Għall-Gvern tan-Nepal
         Voor de Regering van Nepal
         W imieniu Rządu Nepalu
         Pelo Governo do Nepal
         Pentru Guvernul Nepalului
         Za vládu Nepálu
         Za vlado Nepala
         Nepalin hallituksen puolesta
         För Nepals regering

   I PRIEDAS
   ŠIO SUSITARIMO 1 STRAIPSNYJE NURODYTŲ SUSITARIMŲ SĄRAŠAS

               a)

               Nepalo vyriausybės ir Europos bendrijos valstybių narių oro susisiekimo susitarimai, kurie šio susitarimo pasirašymo dieną yra sudaryti, pasirašyti ir (arba) taikomi preliminariai:

                           —

                           1997 m. spalio 29 d. Katmandu pasirašytas Austrijos federalinės vyriausybės ir Nepalo Jo Didenybės vyriausybės civilinio oro susisiekimo susitarimas, toliau 2 priede – „Nepalo ir Austrijos susitarimas“,

                           —

                           1999 m. birželio 18 d. Liuksemburge sudarytas Liuksemburgo Didžiosios Hercogystės vyriausybės ir Nepalo Jo Didenybės vyriausybės oro susisiekimo susitarimas, toliau 2 priede – „Nepalo ir Liuksemburgo susitarimas“,

                           —

                           1998 m. birželio 10 d. Schipholio oro uoste sudarytas Nyderlandų Karalystės ir Nepalo Jo Didenybės vyriausybės oro susisiekimo susitarimas, toliau 2 priede – „Nepalo ir Nyderlandų susitarimas“,

                           —

                           1994 m. kovo 3 d. Katmandu sudarytas Jungtinės Didžiosios Britanijos ir Šiaurės Airijos Karalystės vyriausybės ir Nepalo Jo Didenybės vyriausybės oro susisiekimo susitarimas, toliau 2 priede – „Nepalo ir Jungtinės Karalystės susitarimas“;

               b)

               Nepalo vyriausybės ir Europos bendrijos valstybių narių oro susisiekimo susitarimai ir kiti suderinimai, kurie šio susitarimo pasirašymo dieną yra parafuoti arba pasirašyti, tačiau dar nėra įsigalioję ir preliminariai netaikomi:

                           —

                           1998 m. liepos 7 d. Katmandu parafuotas Nepalo Jo Didenybės vyriausybės ir Prancūzijos Respublikos vyriausybės oro susisiekimo susitarimas, toliau – 2 priede – „Nepalo ir Prancūzijos susitarimas“,

                           —

                           Vokietijos Federalinės Respublikos vyriausybės ir Nepalo Jo Didenybės vyriausybės oro susisiekimo susitarimas, parafuotas ir kaip 3 priedas pridėtas prie 2000 m. liepos 26 d. Bonoje sudaryto protokolo, toliau 2 priede – „Nepalo ir Vokietijos susitarimas“,

                           —

                           1992 m. gegužės 8 d. Katmandu parafuotas Nepalo Jo Didenybės vyriausybės ir Italijos Respublikos vyriausybės oro susisiekimo susitarimas, toliau 2 priede – „Nepalo ir Italijos susitarimas“.

         II PRIEDAS
   1 PRIEDE IŠVARDYTUOSE IR ŠIO SUSITARIMO 2–6 STRAIPSNIUOSE MINIMUOSE SUSITARIMUOSE IŠVARDYTŲ STRAIPSNIŲ SĄRAŠAS

               a)

               Valstybės narės teikiamas paskyrimas:

                           —

                           Nepalo ir Austrijos susitarimo 4 straipsnis,

                           —

                           Nepalo ir Prancūzijos susitarimo 4 straipsnis,

                           —

                           Nepalo ir Italijos susitarimo 4 straipsnis,

                           —

                           Nepalo ir Liuksemburgo susitarimo 3 straipsnis,

                           —

                           Nepalo ir Nyderlandų susitarimo 5 straipsnis,

                           —

                           Nepalo ir Jungtinės Karalystės susitarimo 4 straipsnis.

               b)

               Atsisakymas išduoti įgaliojimus ar leidimus, jų atšaukimas, laikinas galiojimo sustabdymas ar apribojimas:

                           —

                           Nepalo ir Austrijos susitarimo 4 straipsnis,

                           —

                           Nepalo ir Prancūzijos susitarimo 5 straipsnis,

                           —

                           Nepalo ir Vokietijos susitarimo 4 straipsnis,

                           —

                           Nepalo ir Italijos susitarimo 5 straipsnis,

                           —

                           Nepalo ir Liuksemburgo susitarimo 4 straipsnis,

                           —

                           Nepalo ir Nyderlandų susitarimo 6 straipsnis,

                           —

                           Nepalo ir Jungtinės Karalystės susitarimo 5 straipsnis.

               c)

               Sauga:

                           —

                           Nepalo ir Austrijos susitarimo 8 straipsnis,

                           —

                           Nepalo ir Prancūzijos susitarimo 9 straipsnis,

                           —

                           Nepalo ir Vokietijos susitarimo 14 straipsnis,

                           —

                           Nepalo ir Italijos susitarimo 10 straipsnis,

                           —

                           Nepalo ir Liuksemburgo susitarimo 6 straipsnis,

                           —

                           Nepalo ir Nyderlandų susitarimo 10 straipsnis.

               d)

               Aviacinių degalų apmokestinimas:

                           —

                           Nepalo ir Austrijos susitarimo 9 straipsnis,

                           —

                           Nepalo ir Prancūzijos susitarimo 12 straipsnis,

                           —

                           Nepalo ir Vokietijos susitarimo 7 straipsnis,

                           —

                           Nepalo ir Italijos susitarimo 6 straipsnis,

                           —

                           Nepalo ir Liuksemburgo susitarimo 8 straipsnis,

                           —

                           Nepalo ir Nyderlandų susitarimo 13 straipsnis,

                           —

                           Nepalo ir Jungtinės Karalystės susitarimo 8 straipsnis.

               e)

               Vežimo Europos bendrijoje tarifai:

                           —

                           Nepalo ir Austrijos susitarimo 12 straipsnis,

                           —

                           Nepalo ir Prancūzijos susitarimo 14 straipsnis,

                           —

                           Nepalo ir Italijos susitarimo 8 straipsnis,

                           —

                           Nepalo ir Liuksemburgo susitarimo 10 straipsnis,

                           —

                           Nepalo ir Nyderlandų susitarimo 8 straipsnis,

                           —

                           Nepalo ir Jungtinės Karalystės susitarimo 7 straipsnis.

         III PRIEDAS
   ŠIO SUSITARIMO 2 STRAIPSNYJE NURODYTŲ KITŲ VALSTYBIŲ SĄRAŠAS

               a)

               Islandijos Respublika (pagal Europos ekonominės erdvės sutartį);

               b)

               Lichtenšteino Kunigaikštystė (pagal Europos ekonominės erdvės sutartį);

               c)

               Norvegijos Karalystė (pagal Europos ekonominės erdvės sutartį);

               d)

               Šveicarijos Konfederacija (pagal Europos bendrijos ir Šveicarijos Konfederacijos oro susisiekimo susitarimą).